CELEX: 32022R0076
Language: ro
Date: 2021-09-22 00:00:00
Title: Regulamentul delegat (UE) 2022/76 al Comisiei din 22 septembrie 2021 de completare a Regulamentului (UE) 2019/2033 al Parlamentului European și al Consiliului în ceea ce privește standardele tehnice de reglementare care precizează ajustările coeficienților aplicabili factorului K „fluxul zilnic de tranzacționare” (Text cu relevanță pentru SEE)

20.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 13/1
               
            
         REGULAMENTUL DELEGAT (UE) 2022/76 AL COMISIEI
         din 22 septembrie 2021
         de completare a Regulamentului (UE) 2019/2033 al Parlamentului European și al Consiliului în ceea ce privește standardele tehnice de reglementare care precizează ajustările coeficienților aplicabili factorului K „fluxul zilnic de tranzacționare”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/2033 al Parlamentului European și al Consiliului din 27 noiembrie 2019 privind cerințele prudențiale ale firmelor de investiții și de modificare a Regulamentelor (UE) nr. 1093/2010, (UE) nr. 575/2013, (UE) nr. 600/2014 și (UE) nr. 806/2014 (1), în special articolul 15 alineatul (5) al treilea paragraf coroborat cu articolul 15 alineatul (5) litera (c),
         întrucât:
         
                     (1)
                  
                  
                     Fluxul zilnic de tranzacționare (DTF) se calculează pe baza volumului tranzacțiilor. Prin urmare, circumstanțele care duc la volume de tranzacționare mai mari pot obliga firmele de investiții care tranzacționează pe cont propriu, inclusiv formatorii de piață, să își reducă activitățile de tranzacționare. Acest lucru poate duce la un risc de reducere a lichidității pieței, cu posibile efecte negative asupra stabilității financiare. Așadar, ca urmare a acestor circumstanțe, coeficienții aplicabili factorului K-DTF ar trebui ajustați astfel încât să nu se descurajeze activitățile de tranzacționare. În cazul în care circumstanțele duc la un volum de tranzacționare mai scăzut, aceste considerații nu se aplică și, prin urmare, ajustările coeficienților aplicabili factorului K-DTF ar trebui să se bazeze numai pe volumele de tranzacționare care au loc în perioadele cu volatilitate ridicată.
                  
               
                     (2)
                  
                  
                     În cazul în care cerințele K-DTF în condiții de criză a pieței sunt prea restrictive și sunt în detrimentul stabilității financiare, coeficientul menționat la articolul 15 alineatul (2) din Regulamentul (UE) 2019/2033 ar trebui ajustat pentru a fi mai mic decât cel prevăzut în tabelul 1 de la articolul respectiv, pentru a se evita ca K-DTF să devină un element de descurajare a tranzacționării.
                  
               
                     (3)
                  
                  
                     Având în vedere că articolul 15 alineatul (5) litera (c) din Regulamentul (UE) 2019/2033 se referă la condițiile de criză a pieței, astfel cum sunt menționate în Regulamentul delegat (UE) 2017/578 al Comisiei (2), momentul de începere și de încheiere a perioadelor în care se înregistrează condiții de criză a pieței ar trebui să fie conform cu articolul 6 alineatul (2) din Regulamentul delegat (UE) 2017/578 privind identificarea condițiilor de criză a pieței de către un loc de tranzacționare.
                  
               
                     (4)
                  
                  
                     În vederea calculării K-DTF ajustat, condițiile de criză a pieței ar trebui să acopere cazurile în care variațiile pe termen scurt ale volumelor de tranzacționare și ale prețului au un impact semnificativ asupra calculului K-DTF. Deoarece condițiile de criză a pieței pot avea o durată nedeterminată, putând dura chiar doar câteva minute, coeficienții ajustați ar trebui să poată reflecta valoarea fluxului zilnic de tranzacționare înregistrat pe perioade de orice durată.
                  
               
                     (5)
                  
                  
                     Prezentul regulament se bazează pe proiectul de standarde tehnice de reglementare transmis Comisiei de către Autoritatea Bancară Europeană, după consultarea Autorității Europene pentru Valori Mobiliare și Piețe.
                  
               
                     (6)
                  
                  
                     Autoritatea Bancară Europeană a organizat consultări publice deschise cu privire la proiectul de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat opinia Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (3),
                  
               ADOPTĂ PREZENTUL REGULAMENT:
         
            Articolul 1
            Ajustări ale coeficienților aplicabili factorului K-DTF
            
               (1)   În cazul în care, în condiții de criză a pieței, astfel cum sunt menționate în Regulamentul delegat (UE) 2017/578, cerințele K-DTF par să fie prea restrictive și în detrimentul stabilității financiare, astfel cum se menționează la articolul 15 alineatul (5) litera (c) din Regulamentul (UE) 2019/2033, ajustările coeficienților aplicabili factorului K-DTF menționați în tabelul 1 de la articolul 15 alineatul (2) din Regulamentul (UE) 2019/2033 se determină utilizând următoarea formulă:
               
                           (a)
                        
                        
                           pentru coeficientul K-DTF „tranzacții în numerar”:
                           Cadj = C * (DTFexcl/DTFincl)
                           unde:
                           
                                       Cadj
                                    
                                    
                                       =
                                    
                                    
                                       coeficientul ajustat
                                    
                                 
                                       C
                                    
                                    
                                       =
                                    
                                    
                                       coeficientul din tabelul 1 de la articolul 15 alineatul (2) din Regulamentul (UE) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF al tranzacțiilor în numerar determinat în conformitate cu articolul 33 din Regulamentul (UE) 2019/2033, din care se exclude valoarea oricărei tranzacții în numerar care a avut loc într-o perioadă în care s-au înregistrat condiții de criză a pieței, astfel cum se menționează la articolul 2 și
                                    
                                 
                                       DTFincl
                                    
                                    
                                       =
                                    
                                    
                                       DTF al tranzacțiilor în numerar determinat în conformitate cu articolul 33 din Regulamentul (UE) 2019/2033, în care se include valoarea oricărei tranzacții în numerar care a avut loc într-o perioadă în care s-au înregistrat condiții de criză a pieței, astfel cum se menționează la articolul 2;
                                    
                                 
                     
                           (b)
                        
                        
                           pentru coeficientul K-DTF „instrumente financiare derivate”:
                           Cadj = C * (DTFexcl/DTFincl)
                           unde:
                           
                                       Cadj
                                    
                                    
                                       =
                                    
                                    
                                       coeficientul ajustat
                                    
                                 
                                       C
                                    
                                    
                                       =
                                    
                                    
                                       coeficientul din tabelul 1 de la articolul 15 alineatul (2) din Regulamentul (UE) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF al instrumentelor financiare derivate determinat în conformitate cu articolul 33 din Regulamentul (UE) 2019/2033, din care se exclude valoarea oricărei tranzacții cu instrumente financiare derivate care a avut loc într-o perioadă în care s-au înregistrat condiții de criză a pieței, astfel cum se menționează la articolul 2 și
                                    
                                 
                                       DTFincl
                                    
                                    
                                       =
                                    
                                    
                                       DTF al instrumentelor financiare derivate determinat în conformitate cu articolul 33 din Regulamentul (UE) 2019/2033, în care se include valoarea oricărei tranzacții cu instrumente financiare derivate care a avut loc într-o perioadă în care s-au înregistrat condiții de criză a pieței, astfel cum se menționează la articolul 2.
                                    
                                 
                     Calculul DTFexcl include numai valoarea fluxului zilnic de tranzacționare legat de instrumente financiare sau instrumente-suport ale instrumentelor financiare tranzacționate pe un segment de tranzacționare în cadrul locului de tranzacționare relevant în timpul unui eveniment în care locul de tranzacționare respectiv a considerat că s-au înregistrat condiții de criză a pieței.
            
         
         
            Articolul 2
            Perioada în care se înregistrează condiții de criză a pieței
            În sensul articolului 1, un eveniment de condiții de criză a pieței înseamnă o situație în care sunt atinși parametrii menționați la articolul 6 alineatul (2) din Regulamentul delegat (UE) 2017/578 și în care condițiile respective de criză a pieței duc la creșterea volumelor de tranzacționare.
            Ora de începere și de încheiere a unui eveniment de condiții de criză a pieței este momentul identificat de locul de tranzacționare în conformitate cu articolul 6 alineatul (2) din Regulamentul delegat (UE) 2017/578.
         
         
            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 314, 5.12.2019, p. 1.
         
            (2)  Regulamentul delegat (UE) 2017/578 al Comisiei din 13 iunie 2016 de completare a Directivei 2014/65/UE a Parlamentului European și a Consiliului privind piețele instrumentelor financiare în ceea ce privește standardele tehnice de reglementare în care se precizează cerințele aplicabile acordurilor și mecanismelor de formare a pieței (JO L 87, 31.3.2017, p. 183).
         
            (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).